D$a, d tafunast-nni i $ef tweûûa yemma-tsen, ur asen-tettwakkes ara. Lad$a, mi tweûûa akken, teéôa acimi: ur as-qqaren Sseεdi d Favma Yemma Σu almi tt-êesben am yemma-tsen tis snat. Asmi i d-lulen, kkren-d, ufan-d yemma Σu s yiman-is wi yecfan yakk i tmezwarut n ccetla-s deg uxxam-nsen. Xas ssawven-tt-id tôuh meqqret cwiî, walakin ufan-d mazal tessarwuy-iten s uyefki. D aymi ssi tabaε imi yessen Σli At Ëemmu timelêiwt n ccetla-s, mi ara t-terr tmara, izellu ne$ yesnuzu kan lfeôx: nettat, yeooa-tt, yeooa-tt alamma temmut deg uxxam, am akken xeddmen imezwura n At Ëemmu i tmezwura n Yemma Σu. Tabeε, limmer d ara yekker ad tt-yesenz, tili netta tin ara ihedôen, d ûûwab ad-as-tini: Ur $ur-k ara lêeqq ad iyi-tesenzev, ad iyi-tessuf$ev deg uxxam! D ayen telliv i lli$ deg-s: belêara kan keçç tettneslev di t$er$ert, nekk cettle$ deg udaynin!